Document ID: 32003D0287

Id-Deċiżjoni tal-Kummissjoni
ta' l-14 ta' April 2003
li tistabilixxi l-kriterji ekoloġiċi sabiex tingħata l-eko-tikketta Komunitarja lis-servizz ta' l-akkommodazzjoni turistika
(innotifikata fid-dokument numru C(2003) 235)
(Test b'rilevanza għaż-ŻEE)
(2003/287/KE)
IL-KUMMISJONI TAL-KOMUNITAJIET EWRPOPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema rriveduta ta' l-għotja ta' l-eko-tikketta Komunitarja [1], u b'mod partikolari it-tieni subparagrafu ta' l-Artikolu 6(1) tiegħu u s-sitt paragrafu tal-punt 2 ta' l-Anness V tiegħu,
Billi:
(1) Skond ir-Regolament (KE) Nru 1980/2000 l-eko-tikketta Komunitarja tista’ tingħata lil prodott li jippossjiedi l-karattersitiċi li jippermettulu li jikkontribwixxi b'mod sinifikanti għat-titjib fejn għandhom x'jaqsmu aspetti ambjentali ta' importanza prinċipali.
(2) Ir-Regolament (KE) Nru 1980/200 jistabbilixxi illi l-kriterji speċifiċi ta' l-eko-tikketta għandhom jiġu sabbiliti skond il-gruppi tal-prodotti.
(3) Fil-każ tas-servizz ta' l-akkommondazzjoni turistika, il-kriterji ekoloġiċi għandhom jiġu mqassma fi kriterji mandatorji, li kollha jridu jitħarsu, u kriterji bil-għażla, li numru minnhom biss irid jiġi mħares.
(4) Rigward il-ħlasijiet li għandhom x'jaqsmu magħhom, għandu jsir tnaqqis kif ipprovdut fir-Regolament (KE) 1980/2000 u l-Artikolu 5 tad-Deċiżjoni tal-Kummissjoni 2000/728/KE tal-10 ta' Novembru 2000 li tistabbilixxi l-applikazzjoni u l-ħlasijiet annwali għall-eko-tikketta Komunitarja [2].
(5) Fil-każ tal-mikrointrapriżi u l-barrakki tal-muntanji, huwa xieraq li jsir iktar tnaqqis fil-ħlasijiet sabiex jitqiesu r-riżorsi limitati tagħhom u l-importanza partikolari tagħhom ġewwa dan il-grupp ta' prodotti.
(6) Il-miżuri pprovduti f'din id-Deċiżjoni huma msejsa fuq l-abbozz tal-kriterji żviluppat mill-Bord ta' l-Unjoni Ewropea għall-Ittikkettjar Ekoloġiku stabbilit taħt l-Artikolu 13 tar-Regolament (KE) Nru 1980/2000.
(7) Il-miżuri provvduti f'din id-Deċiżjoni huma skond l-opinjoni tal-Kumitat istitwit fl-Artikolu 17 tar-Regolament (KEE) Nru 1980/2000,
ADOTTAT DIN ID-DEĊIŻJONI:
L-Artikolu 1
Sabiex tiġi mogħtija l-eko-tikketta Komunitarja skond ir-Regolament (KE) Nru 1980/2000, is-servizz ipprovvdut irid jidħol fil-grupp ta' prodotti "servizz ta' akkommodazzjoni turistika" kif iddefinit fl-Artikolu 2 ta' din id-Deċiżjoni, u jrid jikkonforma mal-kriterji ekoloġiċi ddikjarati fl-Anness ma’ din id-Deċiżjoni.
Dawn il-kriterji huma mqassma fi kriterji mandatorji li kollha jridu jitħarsu, u kriterji bil-għażla, li numru minnhom irid jitħares, kif indikat fl-Anness.
L-Artikolu 2
Il-grupp tal-prodotti "servizz ta' akkommodazzjoni turistika" għandu jkun jikkomprendi il-provvediment, bi ħlas, ta' akkommondazzjoni mkenna matul il-lejl fi kmamar imgħammra kif xieraq, li mill-inqas tinkludi sodda, offruta bħala s-servizz prinċipali lit-turisti, lill-vjaġġaturi u visitaturi. Il-provvediment ta' akkommonazzjoni mkenna matul il-lejl tista’ tinkludi l-provvediment tas-servizzi ta' l-ikel, attivitajiet ta' fitness u/jew spazji ħodor.
L-Artikolu 3
1. L-applikazzjoni u l-miżati annwali għandhom jiġu stabbiliti fid-Deċiżjoni 2000/728/KE.
2. Bħala deroga mill-paragrafu 1, il-piż ta' l-applikazzjoni għall-mikrointrapriżi u l-barrakki ta' l-injam tal-muntanji għandhom jitnaqqsu b'75 % bl-ebda tnaqqis ieħor possibbli.
Il-ħlas minimu annwali għandu jkun ta' EUR 1000, u l-volum annwali tal-bejgħ li minn fuqu jiġi kkalkolat il-ħlas, għandu jitnaqqas b'50 %.
Il-volum annwali tal-bejgħ għandu jiġi kkalkolat billi l-prezz tal-kunsinna jiġi mmoltiplikat bin-numru ta' waqfiet matul il-lejl u l-prodott li jirriżulta jitnaqqas b'50 %. Il-prezz tal-kunsinna għandu jiġi kkalkolat bħala l-piż medju mħallas mill-klijent għal matul lejl, inklużi s-servizzi kollha li ma jintitolawx impost ieħor. Għandu japplika l-ħlas minimu annwali ddikjarat fl-Artikolu 2 tad-Deċiżjoni 2000/728/KE.
3. Għall-għanijiet ta' din id-Deċiżjoni, il-mikrointrapriżi huma ddefiniti fir-Rakkommandazzjoni tal-Kummissjoni 96/280/KE tat-3 ta' April 1996 li tirrigwarda d-definizzjoni ta' l-intrapriżi ż-żgħar u ta' daqs medju [3] u l-emendi sossegwenti tagħha, u barrakki ta' l-injam tal-muntanji għandhom ifissru akkommodazzjoni turistika xierqa sabiex toffri waqfa mkenna matul il-lejl f'żoni muntanjużi iżolati lix-xabbaturi tal-muntanji u lil dawk li jagħmlu l-mixjiet.
L-Artikolu 4
Għall-għanijiet amministrattivi n-numru tal-kodiċi assenjat lill-grupp ta' prodotti "servizz ta' akkommondazzjoni turistika" għandu jkun "25".
L-Artikolu 5
Din id-Deċiżjoni għandha tapplika mill-1 ta' Mejju 2003 sat-30 ta' April 2007. Jekk fit-30 ta' April 2007 ma jkunux ġew adottati l-kriterji rriveduti, din id-Deċiżjoni għandha tapplika sat-30 ta' April 2008.
L-Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fl-14 ta' April 2003.

Labels: 7
0
3